شەفەق نیوز/ موستەفا کازمی سەرۆک وەزیران، ئمڕوو پەنجشەممە، رینما دا فەرمانگەیل پزشکی لە وەزارەت وەرگری ودەزگای حەشد شەعبی ئەرا پشتگیری کردن وەزارەت تەندروسی لە نواگردن پەتای کۆرۆنا. نووسینگەی کازمی لە بەیاننامەیگ ک رەسیە ئاژانس شەفەق نیوز وت: کازمی کۆبونەوەیگ بەسا وەل فەرمانگەیل پزشکی لە وەزارەت وەرگری ودەزگای حەشد شەعبی ورینما داپیان ئەرا پشتگیری کردن لە وەزارەت تەندروسی وە گشت توانایلیان.بەیاننامەگە باس لە قسەگەی کازمی کرد ک وت؛ پەتای کۆرۆنا سەختی گەورایەگە، وگشت توانایل دەوڵەتەگە وازە ئەرا نواگردنی و چارەسەکردن تووشهاتگەیل.و دیاری کرد هووشیاری کۆمەڵگا فرە گرنگە ئەرا گیرهاوردن پەتاگە، و کەمەوکردن تووشهاتنەگان، و مقیەتی گەلەگەمان، وتیش؛ سڵاو ئەرا کادرە پزشکیەگان، ک گشت هه‌وڵێگ دەن، وکەفنە ژیر جەخت کار کەورایگ.
